wannaphong/clean_thaiwikipedia huggingface dataset:
# ทอง ณ บางช้าง
พระชนกทอง ณ บางช้าง เป็นพระชนกในสมเด็จพระอมรินทราบรมราชินี อัครชายาเดิมในพระบาทสมเด็จพระพุทธยอดฟ้าจุฬาโลกมหาราช

ประวัติ
พระชนกทอง ณ บางช้าง เกิดที่บ้านบางช้าง ตำบลอัมพวา อำเภอเมืองสมุทรสงคราม ในรัชสมัยสมเด็จพระเพทราชา เป็นบุตรของพรกับชี และเป็นหลานตาของปะขาวพลาย ต่อมาได้สืบทอดมรดกของบิดามารดาเป็นคหบดีและเป็นเศรษฐีแห่งบ้านบางช้าง มีพี่น้องคือ แทน มุกและเมือง ซึ่งเมืองเป็นยายของเจ้าพระยาราชบุรี (เสม วงศาโรจน์) ทองสมรสกับสมเด็จพระรูปศิริโสภาคย์มหานาคนารี (พระนามเดิม สั้น) มีโอรส-ธิดาด้วยกัน 10 คน ทรงบัญญัติให้เรียกว่าเจ้าคุณพระราชพันธุ์ชั้นที่ 1 ทั้งสิ้น ได้แก่
 เจ้าคุณหญิงแวน (บางแห่งว่า แว่น)
 เจ้าคุณหญิงทองอยู่ สมรสกับขุนทอง มีบุตรธิดา 2 คน คือ เจ้าพระยาอรรคมหาเสนา และเจ้าจอมหงส์ ในรัชกาลที่ 1
 เจ้าคุณชายชูโต (ต้นสกุลชูโต, แสง-ชูโต และ สวัสดิ์-ชูโต)
 สมเด็จพระอมรินทราบรมราชินี (มีพระนามเดิมว่า นาค หรือ นาก)
 เจ้าคุณชายแตง
 เจ้าคุณหญิงชีโพ มีบุตรชายคนเดียวชื่อหงส์ แต่โดนจับไปเป็นเชลยและไม่ได้กลับมา
 เจ้าคุณชายพู
 เจ้าคุณหญิงเสม
 เจ้าคุณพระราชพันธุ์นวล สมรสกับเจ้าพระยาอรรคมหาเสนา (บุนนาค) (ต้นสกุลบุนนาค)
 เจ้าคุณหญิงแก้ว สมรสกับพระยาสมุทรสงคราม (ศร) (ต้นสกุล ณ บางช้าง)

และมีธิดาที่เกิดจากภรรยาอื่น คือ
 เจ้าจอมมารดามา ในสมเด็จพระปฐมบรมมหาชนก

พระชนกทองถึงแก่พิราลัยในสมัยกรุงศรีอยุธยา

 ในวัฒนธรรมสมัยนิยม 
มีนักแสดงผู้รับบท ทอง ณ บางช้าง ได้แก่

 สันติสุข พรหมศิริ จากละครเรื่อง ศรีอโยธยา 2 (2562)

 ลำดับสาแหรก
# เจ้าจอมมารดาบัว ในรัชกาลที่ 5
เจ้าจอมมารดาบัว (เกิด: พ.ศ. 2403 — อนิจกรรม: 28 กรกฎาคม พ.ศ. 2459) เกิดในรัชสมัยพระบาทสมเด็จพระจอมเกล้าเจ้าอยู่หัว ไม่ปรากฏนามบรรพบุรุษ ทราบแต่เพียงว่าบรรพบุรุษเป็นชาวบ้านบางเขนจอมพล สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ทรงพระนิพนธ์, ราชินิกูลรัชกาลที่ 5, กรุงเทพ : วัดเทพศิรินทราวาส, 2522. พิมพ์ครั้งที่ 3. หน้า 126ส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ : ฐานบุ๊คส์, 2554, หน้า 336

เจ้าจอมมารดาบัวรับราชการเป็นเจ้าจอมในพระบาทสมเด็จพระจุลจอมเกล้าเจ้าอยู่หัว ประสูติกาลพระองค์เจ้าหญิงไม่มีพระนาม ประสูติในวันศุกร์ที่ 13 มิถุนายน พ.ศ. 2422 ซึ่งสิ้นพระชนม์ในวันประสูตินั่นเอง

เจ้าจอมมารดาบัวในรัชกาลที่ 5 ถึงแก่อสัญกรรมกรรมเมื่อวันที่ 28 กรกฎาคม พ.ศ. 2459 ขณะมีอายุได้ 56 ปี

 เครื่องราชอิสริยาภรณ์ 
 80px|border เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
# ภาษาอาหรับคลาสสิก
ภาษาอาหรับคลาสสิก (,) หรือภาษาอาหรับโกหร่าน (Koranic Arabic) เป็นรูปแบบของภาษาอาหรับที่ใช้ในวรรณคดีจากสมัยอุมัยยัดและอับบาสิด (ประมาณพุทธศตวรรษ 12 – 14) มีพื้นฐานมาจากสำเนียงในยุคกลางของเผ่าอาหรับ ภาษาอาหรับมาตรฐานสมัยใหม่ จะเป็นภาษาลูกหลานของภาษานี้  แม้ว่ารากศัพท์ และรูปแบบของภาษาอาหรับมาตรฐานสมัยใหม่จะต่างจากภาษาอาหรับคลาสสิก  แต่โครงสร้างประโยคยังไม่เปลี่ยนแปลง ในขณะที่สำเนียงที่ใช้พูดได้เปลี่ยนแปลงไปแล้ว ในโลกของชาวอาหรับ มีความแตกต่างเพียงเล็กน้อยระหว่างภาษาอาหรับคลาสสิกและภาษาอาหรับมาตรฐานสมัยใหม่ และทั้งคู่ถูกเรียกว่าอัล-ฟุศฮาในภาษาอาหรับซึ่งหมายถึงภาษาพูดที่ชัดเจน เนื่องจากเป็นภาษาที่ใช้เขียนคัมภีร์อัลกุรอ่าน จึงถือเป็นภาษาศักดิ์สิทธิ์ของมุสลิม และใช้ในพิธีทางศาสนา"Arabic Language," Microsoft Encarta Online Encyclopedia 2009. "Classical Arabic, which has many archaic words, is the sacred language of Islam...". 2009-10-31.
 ประวัติ 
ภาษาอาหรับคลาสสิกมีจุดกำเนิดทางตอนกลางและตอนเหนือของคาบสมุทรอาระเบีย และต่างจากภาษาอาระเบียใต้โบราณ ที่ใช้พูดทางใต้ของคาบสมุทร ซึ่งในปัจจุบันคือเยเมน  ภาษาอาหรับคลาสสิกเป็นภาษาลูกหลานที่เหลืออยู่เพียงภาษาเดียวของกลุ่มภาษาอาระเบียเหนือโบราณ  จารึกที่เก่าที่สุดของภาษาอาหรับคลาสสิกมีอายุราว พ.ศ. 871 เรียกว่าจารึกนมาเราะห์ เขียนด้วยอักษรนาทาบาเอียน และตั้งชื่อตามสถานที่ที่พบในซีเรียทางใต้เมื่อเดือนเมษายน พ.ศ. 2444 เมื่อศาสนาอิสลามแพร่หลายออกไป ภาษานี้กลายเป็นภาษาที่มีความสำคัญทางวิชาการและศาสนา ความสัมพันธ์ระหว่างภาษาอาหรับคลาสสิกกับสำเนียงสมัยใหม่ เทียบได้กับความสัมพันธ์ระหว่างภาษาละตินกัลกลุ่มภาษาโรมานซ์ หรือภาษาจีนยุคกลางกับภาษาจีนในปัจจุบัน

 ลักษณะ 
ภาษาอาหรับคลาสสิกเป็นภาษาในกลุ่มภาษาเซมิติกที่มีความคล้ายคลึงทั้งด้านการเชื่อมต่อและการออกเสียงกับภาษาฮีบรู ภาษาอัคคาเดียน ภาษาอราเมอิก และภาษาอัมฮาริก โดยมีรากศัพท์ประกอบด้วยพยัญชนะสามตัว ซึ่งบรรจุความหมายพื้นฐาน จากนั้นจะผันแปรไปตามกรรมหรือการกระทำที่เกี่ยวข้อง เช่น 
 kataba, เขาเขียน (อดีต)
 yaktubu, เขาเขียน (ปัจจุบัน) 
 maktūbun, คำที่ถูกเขียน 
 kitābun, หนังสือ 
 kutubun, หนังสือ (พหูพจน์) 
 kitābatun, การเขียน
 kitābātun, การเขียน (พหูพจน์เพศหญิง) 
 maktabun, โต๊ะ
 maktabatun, ห้องสมุด 
 kātibun, นักเขียน 
 kātibūna,นักเขียน (พหูพจน์เพศชาย) 
 kuttābun, นักเขียน (พหูพจน์) 
 miktābun, เครื่องจักรสำหรับเขียน

 ไวยากรณ์ 
ไวยากรณ์ภาษาอาหรับ (قواعد‎, หมายถึงกฏ) พัฒนาขึ้นเมื่อราวพุทธศตวรรษที่ 12Goodchild, Philip. Difference in Philosophy of Religion (2003), p. 153.Sayce, Archibald Henry. Introduction to the Science of Language (1880), p. 28. หนังสือเล่มแรกเกี่ยวกับไวยากรณ์ภาษาอาหรับเรียก ʻAbd Allāh ibn Abī Isḥāq ในปัจจุบันจะเรียกไวยากรณ์ของภาษานี้ว่าไวยากรณ์สำหรับภาษาโกหร่าน และใช้รูปประโยคแบบดั้งเดิม

Dependency syntax tree for verse (67:1)
หมายเหตุ
# โรงเรียนบ้านเขานาใน
โรงเรียนบ้านเขานาใน (ราษฎร์ศรัทธา) สังกัดสำนักงานเขตพื้นที่การศึกษาประถมศึกษาสุราษฎร์ธานีเขต 2 กระทรวงศึกษาธิการ ได้ก่อสร้างเมื่อวันที่ 16 มิถุนายน 2525 ตั้งอยู่ในเขตหมู่บ้านที่ 8 ตำบลต้นยวน อำเภอพนม จังหวัดสุราษฏร์ธานี ด้วยความร่วมมือจากคณะราษฎรที่เห็นความสำคัญของการศึกษา ต้องการให้บุตรหลานมีความรู้ความสามารถอ่านออกเขียนได้ ได้รับบริจาคที่ดินจาก นายจวง คงพูล จำนวน 20 ไร่ 320 ตารางวา และจาก นายวิชิต ราชพิบูลย์ จำนวน 5 ไร่ 80 ตารางวา ซึ่งเป็น ราษฎรในหมู่บ้าน เพื่อสร้างอาคารเรียนชั่วคราว มุงหลังคาสังกะสีกั้นด้วยฝาขัดแตะ โดยให้ตั้งชื่อว่า โรงเรียนบ้านเขานาใน (ราษฎร์ศรัทธา) พร้อมมอบให้กระทรวงศึกษาธิการดำเนินการทำพิธีเปิดเมื่อวันที่ 3 กรกฎาคม 2525 โดยพลโทหาญ ลีลานนท์ แม่ทัพกองทัพภาคที่ 4 โดยจัดให้มีการเรียนการสอน 2 ชั้น คือ ชั้นประถมศึกษา ปีที่ 1 จำนวน 1 ห้องเรียน ชั้นประถมศึกษาปีที่ 2 จำนวน 1 ห้องเรียนจำนวนนักเรียนทั้งสิ้น 23 คน มีครู 1 คน คือ นายพรศักดิ์ คงฤทธิ์ ซึ่งมาช่วยราชการ

ในวันที่ 21 มิถุนายน 2527 ทางราชการมีคำสั่งให้นายพรศักดิ์ คงฤทธิ์ ไปปฏิบัติหน้าที่ ที่โรงเรียนวัดสองพี่น้อง และได้แต่งตั้งให้ นายสุชาติ ครรชิต มารักษาการในตำแหน่งครูใหญ่ซึ่งเปิดทำการสอนถึงชั้นประถมศึกษาปีที่ 4 มีนักเรียนทั้งหมด 109 คน 

ในวันที่ 16 พฤษภาคม 2531 ได้เกิดเหตุการณ์ไม่สงบขึ้นในเขตหมู่ที่ 8 ตำบลต้นยวน อำเภอพนม หรือบ้านเขานาใน ทางราชการจึงมีคำสั่งให้ นายสุชาติ ครรชิต ครูใหญ่โรงเรียนบ้านเขานาใน ไปรักษาราชการในตำแหน่งครูใหญ่โรงเรียนบ้านใหญ่ และแต่งตั้ง นายสุจิน น้อมเกตุ ครูใหญ่โรงเรียนบ้านจำปาทองมารักษาการในตำแหน่งครูใหญ่โรงเรียนบ้านเขานาใน และในปีพศ. 2547 ทางราชการได้มีคำสั่งให้นายสุจิน น้อมเกตุกลับไปดำรงตำแหน่งครูใหญ่โรงเรียนบ้านจำปาทอง แล้วให้นายพีระ อินทรักษ์ มารับตำแหน่งครูใหญ่โรงเรียนบ้านเขานาใน จนถึงปัจจุบัน

ในปัจจุบัน โรงเรียนบ้านเขานาในได้เปิดทำการเรียนการสอนตั้งแต่ชั้นอนุบาล 1 ถึง ชั้นมัธยมศึกษาปีที่ 6

 ประวัติโรงเรียน 

 ก่อกำเนิด 

โรงเรียนบ้านเขานาในเดิมมีชื่อว่า โรงเรียนบ้านเขานาในราษฎร์ศรัทธา ตามวัตถุประสงค์ของชาวบ้านที่ต้องการให้ลูกหลานมีโรงเรียนดีใกล้บ้าน จึงเริ่มก่อสร้างในปีพศ. 2525 จากที่ดินที่ได้รับบริจาค 26 ไร่

 หลักสูตรที่เปิดสอน 

หลักสูตรอนุบาล

หลักสูตรประถมศึกษา
ประถมศึกษาปีที่  1
ประถมศึกษาปีที่  2
ประถมศึกษาปีที่  3
ประถมศึกษาปีที่  4
ประถมศึกษาปีที่  5
ประถมศึกษาปีที่  6

หลักสูตรมัธยมศึกษาตอนต้น
มัธยมศึกษาปีที่  1 
มัธยมศึกษาปีที่  2
มัธยมศึกษาปีที่  3

หลักสูตรมัธยมศึกษาตอนปลาย
มัธยมศึกษาปีที่  4
มัธยมศึกษาปีที่  5
มัธยมศึกษาปีที่  6
 ดูเพิ่ม
# เจ้าจอมมารดาวง ในรัชกาลที่ 5
เจ้าจอมมารดาวง หรือ วงษ์ (สกุลเดิม เนตรายน) เป็นพระสนมนางหนึ่งในพระบาทสมเด็จพระจุลจอมเกล้าเจ้าอยู่หัว เป็นบุตรีของพระยาอรรคราชนาคภักดี (เนตร เนตรายน) และอรุ่น อรรคราชนาคภักดี  ซึ่งอรุ่นผู้มารดา เป็นธิดาคนที่สองของหลวงมหามณเฑียร (จุ้ย) และท่านนุ่ม ต่อมาได้ถวายตัวเป็นละคร แล้วเป็นเจ้าจอมในรัชกาลที่ 4 ครั้นเมื่อสิ้นรัชกาลพระเจ้าอยู่หัวพระองค์นั้น เจ้าจอมอรุ่นจึงลาออกจากวังเพื่อสมรสส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ : ฐานบุ๊คส์, 2554, หน้า 340-341

เจ้าจอมมารดาวง มีพระราชธิดาพระองค์หนึ่งคือ พระเจ้าลูกเธอ พระองค์เจ้าโกมลเสาวมาลย์ ประสูติประสูติวันที่ 19 กันยายน พ.ศ. 2430 พระองค์สิ้นพระชนม์วันที่ 19 เมษายน พ.ศ. 2433 พระชันษา 3 ปี

 เครื่องราชอิสริยาภรณ์ 
http://www.ratchakitcha.soc.go.th/DATA/PDF/2436/035/374_1.PDF
 80px|border เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)

 ลำดับสาแหรก
# เจ้าชายโลร็องแห่งเบลเยียม
เจ้าชายโลร็องแห่งเบลเยียม (พระนามเต็ม: โลร็อง เบอนัว โบดวง มารี, , ; 19 ตุลาคม ค.ศ. 1963) ทรงเป็นพระราชโอรสพระองค์ที่ 2 ในสมเด็จพระราชาธิบดีอัลแบร์ที่ 2 แห่งเบลเยียมกับสมเด็จพระราชินีเปาลาแห่งเบลเยียม และเป็นพระราชอนุชาในสมเด็จพระราชาธิบดีฟีลิปแห่งเบลเยียม

 พระประวัติ 
เจ้าชายโลร็องประสูติเมื่อวันที่ 19 ตุลาคม ค.ศ. 1963 เป็นพระราชโอรสพระองค์ที่สองของสมเด็จพระราชาธิบดีอัลแบร์ที่ 2 กับสมเด็จพระราชินีเปาลา และพระอนุชาในสมเด็จพระราชาธิบดีฟีลิปแห่งเบลเยียม พระมหากษัตริย์เบลเยี่ยมองค์ปัจจุบัน

ประสูติ ณ ปราสาทแบลเวอแดร์ ในพระราชวังลาเกิน, เบลเยียม พระองค์ทรงศึกษาที่โรงเรียนเตรียมทหาร และต่อมาที่โรงเรียนนายร้อยแห่งเบลเยียม พระองค์ได้รับการประดับยศเป็น "นาวาเอก" (Ship-of-the-Line Captain) เมื่อวันที่ 26 มิถุนายน ค.ศ. 2004 

เจ้าชายโลร็องในปัจจุบันทรงอยู่ในลำดับที่ 11 แห่งการสืบราชสันตติวงศ์

 พระอิสริยยศ 
 19 ตุลาคม ค.ศ. 1963 - ปัจจุบัน: เจ้าชายโลร็องแห่งเบลเยียม (His Royal Highness Prince Laurent of Belgium)

พระอิสริยยศของเจ้าชายและเจ้าหญิงในพระราชวงศ์นั้นจะต่างจากพระมหากษัตริย์ที่จะทรงอยู่ในพระอิสริยยศ "พระมหากษัตริย์แห่งชาวเบลเยียม" ดังนั้นเจ้าชายโลร็องนั้นจึงอยู่ในชั้นอิสริยยศ "เจ้าชายแห่งเบลเยียม" มิใช่ "เจ้าชายแห่งชาวเบลเยียม" นอกจากนี้ พระองค์มิเคยได้รับพระราชทานบรรดาศักดิ์สำหรับเจ้าชายพระองค์เล็กเช่นในอดีต ตัวอย่างเช่น "เคานต์แห่งแฟลนเดอร์" หรือ "เจ้าชายแห่งลีแยฌ"

 ตำแหน่งทางการทหาร 

  x30px 30px 1983-1986 : Royal Military Academy, 123th TAW ("All Weapons" Faculty)  
  กันยายน ค.ศ. 1985  กันยายน ค.ศ. 1989 : กองทัพเรือ, เรือตรี (Enseigne de vaisseau de 2ème classe/ Vaandrig-ter-zee 2de klasse)
 ทรงถวายสัตย์เป็นทหารเมื่อ 30 ตุลาคม ค.ศ. 1985
 ทักษะพิเศษ : นักประดาน้ำ และนักบินเฮลิคอปเตอร์ 
 เข็มประดับนักประดาน้ำ ติดยศโดยพระราชบิดา สมเด็จพระราชาธิบดีอัลแบร์ที่ 2 เมื่อ 20 กรกฎาคม ค.ศ. 1989 ที่เมืองบรูช
  กันยายน ค.ศ. 1989  15 พฤศจิกายน ค.ศ. 1994  : กองทัพเรือ, เรือเอก (Lieutenant de vaisseau)
 เข็มประดับนักบินเฮลิคอปเตอร์ ติดยศโดยสมเด็จพระราชาธิบดีโบดวง ในปีค.ศ. 1990
  15 พฤศจิกายน ค.ศ. 1994 26 มิถุนายน ค.ศ. 2004 : กองทัพเรือ, นาวาโท (Capitaine de frégate)
  26 มิถุนายน ค.ศ. 2004 :  กองทัพเรือ, นาวาเอก (Capitaine de vaisseau)25px  25px25px25px 1985  1989  1994  2004 
www.monarchie.be ,  Prince Laurent

 พงศาวลี
# ลิขิตรัก ละลายใจ
ลิขิตรัก...ละลายใจ  เป็นซีรีส์ทางโทรทัศน์ของเกาหลีใต้ที่นำแสดงโดยฮย็อน บินและซ็อง ยู-รี ออกอากาศทางช่อง KBS2 ตั้งแต่วันที่ 13 พฤศจิกายน ค.ศ. 2006 ถึง 8 มกราคม ค.ศ. 2007 ในวันจันทร์และวันอังคาร เวลา 21:55 น. จำนวน 16 ตอน

 เรื่องย่อ 
ละครเริ่มต้นด้วย ฮัน แท-อุง (ฮย็อน บิน) อัจฉริยะคณิตศาสตร์อายุ 17 ปีผู้เงียบขรึม เขาเข้าเรียนในโรงเรียนมัธยมที่มีชื่อเสียง  ที่นั่นเขาได้พบกับ คิม ช็อง-กยู (อี ชุน-โฮ) ซึ่งเป็นอัจฉริยะด้านคณิตศาสตร์เช่นกัน ทั้งสองกลายเป็นคู่แข่งกันทันที แต่ต่อมาก็กลายเป็นเพื่อนซี้กัน จากบทสนทนาของพวกเขา ทำให้ได้รู้ว่าช็อง-กยูเป็นแฟนมวยตัวยง ในขณะเดียวกัน แท-อุงก็ช่วยชีวิตเด็กสาวคนหนึ่งที่ถูกรังแกอยู่ข้างถนน เด็กสาวเริ่มสนใจเขาและให้เพจเจอร์แก่เขาเพื่อที่เธอจะได้เห็นเขาอีกครั้ง แต่พวกเขาไม่เคยติดต่อกัน แต่พวกเขาสัญญาว่าจะพบกันใหม่ในไม่ช้า ซึ่งมันก็ไม่เคยเกิดขึ้น

ในการแข่งขันคณิตศาสตร์โอลิมปิกระดับนานาชาติ ช็อง-กยูไม่สามารถทำตามความคาดหวังของพ่อที่ต้องการคว้าเหรียญทองให้สำเร็จ และฆ่าตัวตายด้วยความอับอาย แท-อุงซึ่งได้เหรียญทองมาแทนต้องดิ้นรนจากความรู้สึกผิด เพราะเขารู้สึกว่าตัวเองมีส่วนรับผิดชอบต่อการตายของช็อง-กยู จากความรู้สึกผิดนี้ แท-อุงจึงลาออกจากโรงเรียน ออกจากบ้าน และหายตัวไป

8 ปีต่อมา แท-อุงซึ่งปัจจุบันอายุ 25 ปี เป็นนักมวยนิรนาม มีชีวิตที่แตกต่างไปจากเดิมอย่างสิ้นเชิง เขาละทิ้งแม่ ออกจากโรงเรียน ทิ้งคณิตศาสตร์ และไล่ตามความฝันในการเป็นนักมวยเพื่อเป็นเกียรติแก่ช็อง-กยู เพื่อนสนิทผู้ล่วงลับของเขา แต่เขายังคงมีความทรงจำที่เจ็บปวดจากอดีตของเขา จากนั้นเขาก็ได้พบกับ โบ-รา (ซ็อง ยู-รี) หญิงสาวสวยแต่มีจิตใจเย็นชา  เธอเป็นลูกสาวของนักธุรกิจผู้มั่งคั่งแต่มีโรคประจำตัวที่รักษาไม่หาย หลังจากนั้นแท-อุงได้รับการว่าจ้างให้เป็นคนขับรถของเธอ พวกเขาตกหลุมรักกัน แต่แทอุงพบว่าเธอคือเด็กหญิงตัวเล็ก ๆ ที่เขาพบเมื่อ 8 ปีก่อน ทั้งสองเรียนรู้ที่จะค้นหาความสุขที่แท้จริงด้วยการช่วยเหลือซึ่งกันและกัน แท-อุงทำให้หัวใจของโบ-ราละลายด้วยความรักและช่วยเธอเปิดใจ ในทางกลับกัน โบ-ราช่วยแท-อุงจัดการกับความทรงจำอันเจ็บปวดในอดีตของเขา

นักแสดง
 ฮย็อน บิน รับบท ฮัน แท-อุง / ฮัน ด๊กกู
 ซ็อง ยู-รี รับบท คิม โบ-รา
 อิม จูฮวาน รับบท โช กึนวู
 ยู อินยอง รับบท ลี ซึงรี
 ชุน ฮูจิน รับบท คิม จางซู (พ่อของโบรา)
 ลี ซุนโฮ รับบท คิม ช็อง-กยู
 โอ มิฮี รับบท แม่ของโบรา
 โก ดูชิม รับบท ปาร์ค ยองอุค (แม่ของแทวุง)
 คิม อึงซู รับบท ลี ดองซึล (พ่อของซึงรี)
 จิน แทฮุน รับบท ชอย ชุงชิก
 จางจุงฮี รับบท โก ซุนจา (แม่บ้านของโบรา)
 จุง จีอัน รับบท ปาร์ค ด๊กนาม (ลูกสาวของซุนจา)
 คิม ฮักจิน รับบท อัน ซางโฮ
 ลี โซยุน รับบท ฮง จีเฮ
 ลี ชุลมิน รับบท ปาร์ค ดองพิล
 ปาร์ค จินยอง รับบท จาง ปาร์คซา (หมอของโบรา)
 ชอย ดุคมุน รับบท โอ ชิลจาง
 คิม โบลแร รับบท ศาตราจารย์วิชาคณิตศาสตร์
 โก จูยุน รับบท คิม โบรา (ตอนเด็ก)

 ออกอากาศในต่างประเทศ 
ออกอากาศในญี่ปุ่นทางช่องทีวีโตเกียว เริ่มตั้งแต่วันที่ 10 พฤษภาคม ค.ศ. 2007 ออกอากาศซ้ำในเดือนมีนาคม ค.ศ. 2014 ทางช่องเคเบิล LaLaTV

ออกอากาศในประเทศไทยทางช่อง 7 เริ่มวันที่ 3 พฤศจิกายน พ.ศ. 2550   และกลับมาฉายอีกครั้งในปี พ.ศ. 2558 ทางช่องทรูโฟร์ยู
# ลำดับการสืบราชสันตติวงศ์เบลเยียม
ลำดับการสืบราชสันตติวงศ์แห่งราชอาณาจักรเบลเยียม เป็นรายพระนามที่จัดเรียงไว้ของบุคคลที่ในสายลำดับการสืบราชสมบัติแห่งราชอาณาจักรเบลเยียม

 การมีสิทธิ 

ตั้งแต่ปีค.ศ. 1991 ราชอาณาจักรเบลเยียมได้ประกาศให้ลำดับการสืบราชสันตติวงศ์นั้นเป็นของสิทธิของบุตรหัวปีของสมเด็จพระราชาธิบดีอัลแบร์ที่ 2 (ในขณะนั้นทรงพระอิสริยยศเป็น "เจ้าชายแห่งลีแยฌ") ก่อน ส่วนพระบรมวงศานุวงศ์สายของพระมหากษัตริย์พระองค์ก่อนหน้า (จนถึงสมเด็จพระราชาธิบดีเลออปอลที่ 1 แห่งเบลเยียม) จะอยู่ในสิทธิแห่งการสืบราชสันตติวงศ์ด้วยหากเป็นเจ้าชายเท่านั้น (ตามหลักของสิทธิของบุตรชาย) ซึ่งจะทำให้เจ้าหญิงแห่งเบลเยียมที่มิได้อยู่ในสายของสมเด็จพระราชาธิบดีอัลแบร์ที่ 2นั้นจะถูกข้ามผ่านไป ซึ่งในปัจจุบันนั้นไม่มีเจ้าชายแห่งเบลเยียมพระองค์ใดจากสายของพระมหากษัตริย์ก่อนหน้าสมเด็จพระราชาธิบดีอัลแบร์ที่ 2 ที่ยังทรงพระชนม์อยู่ จึงให้ยึดจากพระบรมวงศานุวงศ์สายของสมเด็จพระราชาธิบดีอัลแบร์ที่ 2 ลงมา

พระบรมวงศานุวงศ์พระองค์จะหมดสิทธิในการสืบราชสันตติวงศ์หากทรงเสกสมรสโดยปราศจากพระบรมราชานุญาตจากพระมหากษัตริย์ (หรือ ผู้สำเร็จราชการแทนพระองค์) ซึ่งสามารถคืนสิทธิ์ให้ได้โดยพระบรมราชานุญาตจากพระมหากษัตริย์ (หรือ ผู้สำเร็จราชการแทนพระองค์) โดยปรึกษากับรัฐสภา อนึ่ง หากไม่มีผู้สืบราชสันตติวงศ์จากสมเด็จพระราชาธิบดีเลออปอลที่ 1 แล้ว ให้พระมหากษัตริย์ที่ยังทรงราชย์อยู่ ทรงมีพระราชสิทธิ์ขาดในการเลือกองค์รัชทายาทซึ่งจะต้องผ่านการอนุมัติจากรัฐสภาก่อน และหากพระมหากษัตริย์พระองค์นั้นมิได้ทรงกำหนดองค์รัชทายาทไว้ ราชบัลลังก์ก็จะว่างลง

เมื่อพระราชธิดาของสมเด็จพระราชาธิบดีอัลแบร์ที่ 2 คือ เจ้าหญิงอัสตริดแห่งเบลเยียม เสกสมรสกับอาร์ชดยุกแห่งออสเตรีย-เอสเต ในปีค.ศ. 1984 เนื่องจากยังใช้กฎหมายเดิมอยู่ทำให้พระองค์นั้นถูกข้ามไป รวมทั้งพระองค์มิได้ทรงขอพระราชทานพระบรมราชานุญาตเพื่อเสกสมรสด้วย และหลังจากได้มีการเปลี่ยนแปลงกฎแห่งการสืบราชสันตติวงศ์ในปีค.ศ. 1991 แล้ว จึงทำให้พระองค์ได้กลับมาอยู่ในลำดับแห่งการสืบราชสันตติวงศ์ดังปัจจุบัน

ลำดับการสืบราชสันตติวงศ์
หกลำดับแรก1.ดัชเชสแห่งบราบันต์  40px2.เจ้าชายกาบรีแยล  3.เจ้าชายแอมานุแอล  4.เจ้าหญิงเอเลออนอร์  5.อาร์ชดัชเชสแห่งออสเตรีย-เอสเต  40px6.อาร์ชดยุกรัชทายาทแห่งออสเตรีย-เอสเต  

15px สมเด็จพระราชาธิบดีอัลแบร์ที่ 2 (พระราชสมภพ ค.ศ. 1934)
15px สมเด็จพระราชาธิบดีฟีลิปแห่งชาวเบลเยียม (พระราชสมภพ ค.ศ. 1960)
 (1) เจ้าหญิงเอลีซาแบ็ต ดัชเชสแห่งบราบันต์ (พระราชสมภพ ค.ศ. 2001)
 (2) เจ้าชายกาบรีแยล (ประสูติ ค.ศ. 2003)
 (3) เจ้าชายแอมานุแอล (ประสูติ ค.ศ. 2005)
 (4) เจ้าหญิงเอเลออนอร์ (ประสูติ ค.ศ. 2008)
 (5) เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต (ประสูติ ค.ศ. 1962)
 (6) เจ้าชายอะเมเดโอแห่งเบลเยียม อาร์ชดยุกรัชทายาทแห่งออสเตรีย-เอสเต (ประสูติ ค.ศ. 1986)
 (7) อาร์ชดัชเชสอันนา อัสตริดแห่งออสเตรีย-เอสเต (ประสูติ ค.ศ. 2016)
 (8) อาร์ชดยุกมัคซีมีลีอานแห่งออสเตรีย-เอสเต (ประสูติ ค.ศ. 2019)
 (9) เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต (ประสูติ ค.ศ. 1988)
 (10) เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต (ประสูติ ค.ศ. 1991)
 (11) เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต (ประสูติ ค.ศ. 1995)
 (12) เจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอสเต (ประสูติ ค.ศ. 2003)
 (13) เจ้าชายโลร็อง (ประสูติ ค.ศ. 1963)
 (14) เจ้าหญิงหลุยส์ (ประสูติ ค.ศ. 2004)
 (15) เจ้าชายนีกอลา (ประสูติ ค.ศ. 2005)
(16) เจ้าชายแอมริก (ประสูติ ค.ศ. 2005)
# นักบุญลอว์เรนซ์
นักบุญลอว์เรนซ์  เป็นหนึ่งในเจ็ดพันธบริกรแห่งคริสตจักรกรุงโรม ได้ถวายงานรับใช้สมเด็จพระสันตะปาปาซิกซ์ตุสที่ 2 เมื่อจักรพรรดิวาเลเรียนเบียดเบียนคริสต์ศาสนิกชนในปี ค.ศ. 258 ทั้งสองท่านได้พลีชีพเป็นมรณสักขีในศาสนาคริสต์ด้วย

 ประวัติ 
นักบุญลอว์เรนซ์เกิดเมื่อปี ค.ศ. 225 ที่เมืองเวสกา แคว้นฮิสเปเนีย เมื่อโตขึ้นได้ศึกษาด้านมนุษยศาสตร์และเทววิทยาที่เมืองซาราโกซา และได้รู้จักกับซิกซ์ตุสซึ่งเป็นอาจารย์อยู่ที่นั่น เมื่อซิกซ์ตุสได้รับเลือกเป็นสมเด็จพระสันตะปาปาซิกซ์ตุสที่ 2 ลอว์เรนซ์ได้ติดตามอาจารย์กลับมาช่วยงานรับใช้คริสตจักรที่กรุงโรมด้วย สมเด็จพระสันตะปาปาซิกซ์ตุสที่ 2 โปรดศีลอนุกรมขั้นพันธบริกรแก่ลอว์เรนซ์ มีหน้าที่ดูแลทรัพย์สินต่าง ๆ ของคริสตจักร

จักรพรรดิวาเลเรียนต้องการริบทรัพย์ของคริสตจักรจึงจับพระสันตะปาปาและเหล่าพันธบริกรมาทรมานเพื่อบีบบังคับให้บอกที่เก็บสมบัติ สมเด็จพระสันตะปาปาถูกประหารชีวิตด้วยการตัดศีรษะ ส่วนลอว์เรนซ์ก็ถูกย่างทั้งเป็นจนถึงแก่มรณกรรมเมื่อวันที่ 10 สิงหาคม ค.ศ. 258 หลังจากที่พระสันตะปาปาซิกซ์ตุสถูกประหารได้เพียง 3 วัน ทางการโรมันไม่ได้ทรัพย์สินใด ๆ เพราะลอว์เรนซ์ได้นำทรัพย์สินทั้งหมดของคริสตจักรไปแจกจ่ายแก่ผู้ยากไร้หมดแล้ว
# เจ้าจอมมารดาหม่อมราชวงศ์จิ๋ว ในรัชกาลที่ 5
เจ้าจอมมารดาหม่อมราชวงศ์จิ๋ว (ราชสกุลเดิม: กปิตถา) เป็นธิดาในหม่อมเจ้าวัฒนา กปิตถาสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช. ราชินิกูลรัชกาลที่ 5. กรุงเทพ : วัดเทพศิรินทราวาส, 2522. พิมพ์ครั้งที่ 3, หน้า 141 ต่อมาได้ถวายตัวเป็นพระสนมสนองพระเดชพระคุณในพระบาทสมเด็จพระจุลจอมเกล้าเจ้าอยู่หัว ประสูติกาลพระองค์เจ้าหญิงไม่ปรากฏพระนาม (13 ธันวาคม พ.ศ. 2435 — 25 มกราคม พ.ศ. 2436) สิ้นพระชนม์ขณะมีพระชันษาได้เพียง 43 วัน พระศพบรรจุไว้ ณ สุสานหลวง วัดราชบพิธสถิตมหาสีมารามราชวรวิหาร (ผังสุสานหลวงหมายเลข 10 พระราชธิดาที่ 84)

 เครื่องราชอิสริยาภรณ์ 
http://www.ratchakitcha.soc.go.th/DATA/PDF/2436/035/374_1.PDF
 80px|border เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)

 ลำดับสาแหรก
# เจ้าจอมมารดาพร้อม ในรัชกาลที่ 5
เจ้าจอมมารดาพร้อม (22 ตุลาคม พ.ศ. 2403 - 8 กุมภาพันธ์ พ.ศ. 2442) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว บุตรีของพระยาพิษณุโลกาธิบดี (บัว) กับคุณหญิงกลิ่น พิษณุโลกาธิบดีราชสกุลวงศ์, หน้า 96

พระราชบุตร
เจ้าจอมมารดาพร้อม ได้ถวายตัวเป็นพระสนมในพระบาทสมเด็จพระจุลจอมเกล้าเจ้าอยู่หัว มีพระราชบุตร 6 พระองค์ แต่ตกพระโลหิตไป 2 พระองค์ พระราชบุตรได้แก่
 พระเจ้าบรมวงศ์เธอ พระองค์เจ้าประภาพรรณพิไลย ประสูติเมื่อวันพฤหัสบดีที่ 13 สิงหาคม พ.ศ. 2428 ปีระกา สิ้นพระชนม์เมื่อวันพุธที่ 8 กันยายน พ.ศ. 2491 พระชันษา 63 ปี
 พระเจ้าบรมวงศ์เธอ พระองค์เจ้าประไพพรรณพิลาส ประสูติเมื่อวันพฤหัสบดีที่ 13 สิงหาคม พ.ศ. 2428 ปีระกา สิ้นพระชนม์เมื่อวันพุธที่ 17 พฤศจิกายน พ.ศ. 2429 พระชันษา 1 ปี 3 เดือน
 พระเจ้าบรมวงศ์เธอ พระองค์เจ้าสมัยวุฒิวโรดม ประสูติเมื่อวันพฤหัสบดีที่ 13 กันยายน พ.ศ. 2431 ปีชวด สิ้นพระชนม์เมื่อวันพฤหัสบดีที่ 9 ธันวาคม พ.ศ. 2432 พระชันษา 1 ปี 3 เดือน
 พระเจ้าบรมวงศ์เธอ พระองค์เจ้า ไม่เป็นพระองค์ ตกเสียเมื่อปีฉลู พ.ศ. 2432
 พระเจ้าบรมวงศ์เธอ พระองค์เจ้า ไม่เป็นพระองค์ ตกเสียเมื่อปีขาล พ.ศ. 2433
 พระเจ้าบรมวงศ์เธอ พระองค์เจ้าวาปีบุษบากร ประสูติเมื่อวันพฤหัสบดีที่ 25 มิถุนายน พ.ศ. 2434 ปีเถาะ สิ้นพระชนม์เมื่อวันพุธที่ 15 ธันวาคม พ.ศ. 2525 พระชันษา 91 ปี

 อนิจกรรม 
เจ้าจอมมารดาพร้อมป่วยเป็นวัณโรคภายใน ถึงแก่อนิจกรรมเมื่อวันพุธที่ 8 กุมภาพันธ์ ร.ศ. 117 (ปัจจุบันตรงกับ พ.ศ. 2442) รวมพระชนมพรรษา 38 พรรษา เวลา 2 ทุ่มเศษ เจ้าพนักงานอาบน้ำและแต่งศพที่ตำหนัก เชิญลงหีบทองทึบแล้วแห่ไปฝังที่วัดเทพศิรินทราวาสราชวรวิหาร

เครื่องราชอิสริยาภรณ์
# สังวาลย์พระอินทร์
200px|thumb|left|พุ่มสังวาลย์พระอินทร์ในบาฮามาส
สังวาลย์พระอินทร์ หรือต้นตายปลายเป็น  เป็นพืชเบียนในวงศ์อบเชย  เกาะเลื้อยไปตามยอดของไม้อื่น ลำต้นอ่อนคล้ายเส้นลวด ยอดอ่อนและช่อดอกมีขนนุ่มสีเหลือง ใบเดี่ยว ขนาดเล็กมากหรือไม่มีใบ ดอกช่อ ดอกย่อยขนาดเล็ก ค่อนข้างกลม กลีบดอกสีขาวอมเหลือง ผลเดี่ยว เมื่อแก่สีขาว เนื้อนุ่ม ค่อนข้างกลม ปลายผลมีกลีบเลี้ยงติดอยู่ ใช้เป็นอาหารสัตว์
# ชัชชม กันหลง
พลเอก ชัชชม กันหลง (5 กันยายน พ.ศ 2476 - 22 กันยายน พ.ศ. 2567) เป็นอดีตรัฐมนตรีช่วยว่าการกระทรวงกลาโหม ในรัฐบาลพลเอก สุจินดา คราประยูร อดีตผู้ช่วยผู้บัญชาการทหารบก, อดีตเจ้ากรมส่งกำลังบำรุงทหารบก, อดีตสมาชิกในคณะรักษาความสงบเรียบร้อยแห่งชาติ (รสช.)https://mgronline.com/politics/detail/9490000036887 และอดีตราชองครักษ์พิเศษhttp://www.ratchakitcha.soc.go.th/DATA/PDF/2562/E/092/T_0001.PDF

 ประวัติ 

 ชีวิตส่วนตัว 
พล.อ. ชัชชม กันหลง จบการศึกษาจากโรงเรียนนายร้อยพระจุลจอมเกล้า รุ่นที่ 5 รุ่นเดียวกับ พล.อ. สุจินดา คราประยูร, พล.อ. อิสระพงศ์ หนุนภักดี และพล.อ. วิโรจน์ แสงสนิทบิ๊กสุระดมแกนนำรสช.สังสรรค์ใหญ่วันที่ 18 มี.ค.นี้ และเขายังเป็นนักศึกษาวิทยาลัยป้องกันราชอาณาจักร รุ่นที่ 30 (รุ่นเดียวกันกับนายสนิท วรปัญญา)นักศึกษา วปอ.รุ่น 30

 การทำงาน 
พล.อ. ชัชชม กันหลง รับราชการในกองทัพบก จนได้รับตำแหน่งผู้ช่วยผู้บัญชาการทหารบก และเป็นหนึ่งในคณะที่ปรึกษาด้านการทหาร ในคณะรักษาความสงบเรียบร้อยแห่งชาติ (รสช.)ประกาศคณะรักษาความสงบเรียบร้อยแห่งชาติ ฉบับที่ ๑๗ (ไม่เป็นกฎหมาย เรื่อง การแต่งตั้งคณะกรรมการนโยบายแห่งชาติและคณะที่ปรึกษา) ซึ่งยึดอำนาจจากรัฐบาลพลเอกชาติชาย ชุณหะวัณ และต่อมาเขาได้รับการแต่งตั้งเป็นสมาชิกวุฒิสภา ในปี พ.ศ. 2535

พล.อ. ชัชชม กันหลง ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลพล.อ. สุจินดา คราประยูร ซึ่งมี พล.อ. สุจินดา เป็นรัฐมนตรีว่าการฯพระบรมราชโองการ ประกาศ ตั้งรัฐมนตรี (จำนวน ๕๐ ราย)

 ถึงแก่อนิจกรรม 
พล.อ. ชัชชม กันหลง ถึงแก่อนิจกรรมวันที่ 22 กันยายน พ.ศ. 2567 สิริอายุ 91 ปี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๘ ตอนที่ ๒๐๘ ง ฉบับพิเศษ หน้า ๑, ๒๙ พฤศจิกายน ๒๕๓๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง ฉบับพิเศษ หน้า ๕, ๒ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องหมายเปลวระเบิดสำหรับประดับแพรแถบเหรียญชัยสมรภูมิ, เล่ม ๙๐ ตอนที่ ๑๘๑ ง ฉบับพิเศษ หน้า ๑๒๗, ๓๑ ธันวาคม ๒๕๑๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน เล่ม ๑๐๘ ตอนที่ ๒๑๔ ง ฉบับพิเศษ หน้า ๒, ๗ ธันวาคม ๒๕๓๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๗ ตอนที่ ๑๒๒ ง ฉบับพิเศษ หน้า ๗๘๘, ๓๑ ธันวาคม ๒๕๑๓
# เบสบอลชิงแชมป์เอเชีย
เบสบอลชิงแชมป์เอเชีย  เป็นทัวร์นาเมนต์ชิงแชมป์รายการสำคัญของเบสบอลทีมชาติในเอเชีย ที่ได้รับการควบคุมโดยสหพันธ์เบสบอลแห่งเอเชีย (บีเอฟเอ) โดยปกติรายการนี้จะจัดขึ้นในทุกปี ค.ศ. ที่ลงท้ายด้วยเลขคี่ และตั้งแต่ ค.ศ. 1983 รายการนี้ยังได้เป็นการแข่งเพื่อคัดเลือกทีมเข้าสู่การแข่งขันกีฬาเบสบอลในโอลิมปิกหากปีที่จัดเป็นช่วงหนึ่งปีก่อนการแข่งขันกีฬาโอลิมปิก การแข่งขันนี้ได้รับการครองความเป็นจ้าวโดยสาธารณรัฐจีน (ไต้หวัน) (ซึ่งเข้าแข่งขันภายใต้ชื่อจีนไทเปตั้งแต่ ค.ศ. 1983 เนื่องด้วยเหตุผลทางการเมือง), ญี่ปุ่น และเกาหลีใต้

ส่วนทีมชาติไทยเคยเข้าแข่งขันรายการนี้ในปี 2007 ที่ไต้หวัน โดยเป็นฝ่ายชนะทีมชาติฮ่องกงที่ 8-4 รันเบสบอลไทยคว้าชัยศึกเอเชีย รวมถึงในปี 2009 ที่นะริตะ ประเทศญี่ปุ่น ซึ่งทีมชาติไทยเป็นฝ่ายชนะทีมชาติอินโดนีเซียที่ 6-1 รัน และในครั้งนี้เอง ที่ณัฐพงศ์ สัมปหังสิต เป็นผู้ทำโฮมรันให้แก่ทีมชาติได้เป็นครั้งแรกไทยสยบอิเหนา 6-1 ประเดิมเบสบอลเอเชียน - สยามสปอร์ต และใน ค.ศ. 2013 ทีมชาติไทยได้เตรียมเข้าแข่งขันรายการเอเชียนคัพ ที่มีแผนจัดขึ้นในช่วงปลายปีนี้ที่ประเทศไทย โดยทีมที่ได้แชมป์จะผ่านการคัดเข้าสู่การแข่งรายการเบสบอลชิงแชมป์เอเชียครั้งถัดไป"เมเจอร์ลีก" ทีมงาน ติว "เบสบอลไทย" ก.พ.นี้ - เดลินิวส์

 ผลการแข่งขัน 
 ค.ศ. เจ้าภาพรอบสุดท้าย  ชนะเลิศ 16px รองชนะเลิศ 16px ที่ 3 16px1954รายละเอียดมะนิลา1955รายละเอียดมะนิลา1959รายละเอียดโตเกียว1962รายละเอียดไทเป1963รายละเอียดโซลไม่มีการมอบรางวัลเนื่องด้วยผู้ที่ได้รองชนะเลิศได้คะแนนเท่ากัน1965รายละเอียดมะนิลา1967รายละเอียดโตเกียว1969รายละเอียดไทเป1971รายละเอียดโซล1973รายละเอียดมะนิลา1975รายละเอียดโซล1983รายละเอียดโซลไม่มีการมอบรางวัลเนื่องด้วยผู้ที่ได้รองชนะเลิศได้คะแนนเท่ากัน1985รายละเอียดเพิร์ท1987รายละเอียดโตเกียว1989รายละเอียดโซลไม่มีการมอบรางวัลเนื่องด้วยผู้ที่ได้รองชนะเลิศได้คะแนนเท่ากัน1991รายละเอียดปักกิ่ง1993รายละเอียดเพิร์ท1995รายละเอียดคูราชิกิ1997รายละเอียดไทเป1999รายละเอียดโซล2001รายละเอียดไทเป2003รายละเอียดซัปโปโระ2005รายละเอียดมิยาซากิ2007รายละเอียดไถจง2009รายละเอียดซัปโปโระ2012รายละเอียดไถจง2015รายละเอียดไถจง2017รายละเอียดไทเปใหม่2019รายละเอียดไถจง2023รายละเอียดไทเป, ไทเปใหม่, ไถจง

 ตารางเหรียญรางวัล
# PFC
redirect คอร์เทกซ์กลีบหน้าผากส่วนหน้า